ওয়েবডেস্ক: বুধবার প্রকাশ পাচ্ছে অভিনেতা নওয়াজুদ্দিন সিদ্দিকির স্মতিকথা- অ্যান অর্ডিনারি লাইফ। প্রকাশ পাওয়ার আগেই তাঁর বই নিয়ে হৈচৈ। এর আগে কোনও বলিউড সেলেব নাকি ব্যক্তিগত জীবনের পাতাগুলো মেলে ধরেননি এ ভাবে। নওয়াজ নিজেও সে কথা অস্বীকার করেননি। তাঁর ভাষায়, “আমি তো সুপারস্টার নই, আমি তো মানুষ। আর প্রত্যেকটা মানুষ চায় নিজের কথা অন্য কাউকে বলতে। কিন্তু অন্য লোকে কী ভাববে, এই ভেবে বলতে পারে না”। কিন্তু আসল বিতর্ক তৈরি হয়েছে অভিনেতা নিহারিকা সিং-এর বিস্ফোরক মন্তব্য নিয়ে। নওয়াজের জীবনকথা প্রসঙ্গে নিহারিকা বলেছেন, তাঁদের ব্যক্তিগত সম্পর্কের সমীকরণকে ব্যবহার করে বই-এর বিক্রি বাড়াতে চেয়েছেন নওয়াজ।